Administrata Trump dhe politika bërthamore
Komentet e presidentit të zgjedhur lidhur me kapacitetet bërthamore amerikane kanë shkaktuar shqetësim për rifillimin e një gare armatimesh.
Ekipi i zotit Trump është përpjekur të sqarojë komentet e presidentit të zgjedhur që u panë nga disa si deklarata shqetësuese për një garë armatimesh. Ndërkohë sot rrjeti televiziv MSNBC njoftoi se presidenti i zgjedhur kishte thënë në komentet për këtë kanal: “Le të fillojë gara e armatimeve. Do t’ua kalojmë të gjithëve në çdo element”. Zëdhënësi i zotit Trump, Sean Spicer, tha se nuk do të ketë garë armatimesh, pasi “vendet e tjera do të vënë mend”. Zëdhënësi i ekipit të tranzicionit për zotin Trump, Jason Miller tha se presidenti i zgjedhur e kishte fjalën për nevojën që të merren masa për të penguar rënien e këtyre armëve në duart e terroristëve apo vendeve të papërgjegjshme. Zoti Trump nuk ka ofruar kontekst shoqërues për komentet e tij. Presidenti rus Vladimir Putin u ndal tek kjo temë në konferencën e tij të sotme për shtyp. Ai tha se nuk sheh asgjë të pazakontë në komentet e presidentit të ardhshëm amerikan: tha zoti Putin në konferencën e fundvitit. Komentet e presidentit të zgjedhur amerikan ishin një ndër temat e ngritura dje gjatë konferencës së përditshme për shtyp në Departamentin e Shtetit. Zëdhënësit John Kirby iu drejtua pyetja nëse komente të tilla janë dëshmi e argumenteve të ngritura nga ish-kandidatja demokrate Hillary Clinton se zoti Trump nuk ka temperament të qëndrueshëm për të marrë komandën e armëve bërthamore: Marrëveshja me Iranin ka qenë një ndër politikat e administratës aktuale që është kritikuar në mënyrë të përsëritur nga presidenti i zgjedhur, Donald Trump.